text: Julen begynder på skøjter
  01 december 2015 kl. 14.30
  Skøjtebanen på Gasværksgrunden i Fredericia åbner på første december-dag.
  Tirsdag eftermiddag spænder fredericianerne skøjterne på fødderne og kommer i julehumør på byens skøjtebane.
  Selvom vinteren ikke just har budt på lave temperaturer, kører ismaskinen for fulde kraft for at holde isen hård og kold. Men det er ikke nogen let opgave.
  - Det er bedst, at temperaturen er under frysepunktet, men isen har allerede en god tykkelse trods de høje temperaturer, fortæller Ken Johnsen, som er aktivitetsmedarbejder på Gasværksgrunden, til TV SYD.
  Skøjtebanen er åben hver dag kl. 15-18 og i weekender/helligdage kl. 12-18 til og med 21. februar. Tirsdage og torsdage kl. 19-21 er skøjtebanen åben for ishockey. I kiosken på Gasværksgrunden kan du leje skøjter.
  